
FUNDACIÓ BARCELONA INSTITUTE OF TECHNOLOGY FOR THE HABITAT

CONTRACTE 

SERVEIS TÈCNICS PER A L’OBTENCIÓ D’IMATGES I VÍDEO A LA CIUTAT DE BARCELONA MITJANÇANT TECNOLOGIA DRON PER MILLORAR LA GESTIÓ DE L’ESPAI PÚBLIC AMB MESURES DE CONTRACTACIÓ PÚBLICA SOSTENIBLE

NÚM. EXPEDIENT 23/2022



































Barcelona, a __ d’abril de 2022


REUNITS



D’una part, la senyora Yolanda Lacasa Puigmal i el senyor Xavier Paton Morales, majors d’edat, amb DNI núm. [•] i [•], respectivament, actuant de forma mancomunada en nom i representació de la Fundació Barcelona Institute of Technology for the Habitat, amb domicili a Barcelona, al carrer Pere IV, 362, de Barcelona.

[bookmark: _Hlk100500020]I de l’altra [•], major d’edat, amb D.N.I. núm. [•], amb domicili a efectes d’aquest contracte a [•].
INTERVENEN

Els primers actuen de forma mancomunada en nom i representació de la Fundació Barcelona Institute of Technology for the Habitat, de conformitat amb les facultats atorgades per acord de Patronat adoptat en sessió duta a terme el 5 de febrer de 2020, i elevats a públics segons escriptura de poder autoritzada pel notari de Barcelona Sr. Jaime Agustín Justribó, de data 22 de juliol de 2020, amb el número 1148 del seu protocol.

El segon en nom i representació de [•] (en endavant l’adjudicatària), domiciliada a [•], amb NIF [•], inscrita en el Registre Mercantil de [•] al Volum [•], foli [•], full núm. [•], inscripció [•]. El senyor [•] actua en la seva condició de [•] de l’adjudicatària i es troba especialment facultat per a aquest atorgament en virtut d’escriptura de poder autoritzada pel Notari de [•], Sr. [•], el dia [•], amb el núm. [•] del seu protocol.

EXPOSEN

I.- La Fundació BIT Habitat (en endavant, BIT HABITAT) és una fundació constituïda mitjançant l'escriptura pública autoritzada en data 22 d’octubre de 2013 pel Notari de Barcelona Sr. Jaime Agustín Justribó i es regeix per les normes de la Llei 9/2017, de 8 de novembre, de Contractes del Sector Públic (en endavant, LCSP) relatives a la contractació no harmonitzada que, com a poder adjudicador que no té la consideració d’Administració Pública, li són aplicables.

II.- BIT HABITAT, en compliment de la finalitat per a la qual va ser constituïda, ha convocat un procediment obert simplificat per a l’adjudicació dels “serveis tècnics per a l’obtenció d’imatges i vídeo a la ciutat de Barcelona mitjançant tecnologia dron per a millorar la gestió de l’espai públic amb mesures de contractació pública sostenible”, publicant-se el corresponent anunci de convocatòria al Perfil del Contractant de l’entitat en data [•]. 

L’òrgan de Contractació de BIT HABITAT competent per raó de la quantia, ha resolt, per mitjà de resolució de data [•], adjudicar el contracte esmentat a [•].

III.- La contractista ha acreditat davant BIT HABITAT la seva capacitat i personalitat per a contractar i obligar-se i, en especial, per a l'atorgament del present Contracte i ha constituït la fiança definitiva exigida en les bases del present procediment, que ha quedat a disposició de BIT HABITAT als efectes previstos en aquest Contracte.

IV.- Ambdues parts procedeixen a la formalització del Contracte anteriorment esmentat, i que queda subjecte a les següents


C L À U S U L E S


1.- OBJECTE

1.1.- L’objecte del Contracte són els serveis tècnics per a l’obtenció d’imatges i vídeo a la ciutat de Barcelona mitjançant tecnologia dron per a millorar la gestió de l’espai públic amb mesures de contractació pública sostenible.

El present contracte s’executarà amb subjecció a la següent documentació que s’annexa: 

· El Plec de Clàusules Particulars, com annex núm. 1
· El Plec de Prescripcions Tècniques, com annex núm. 2
· L’oferta presentada per [•], que s’acompanya com annex núm. 3.
· Còpia de garantia definitiva que s’acompanya com annex núm. 4.

De la documentació que acaba d’indicar-se com a definitòria de l’objecte d’aquest Contracte, manifesten ambdues parts posseir-ne còpia exacta, essent tota ella signada per les parts formant part integrant del Contracte.


	2.- PREU

2.1.- L'import total que caldrà abonar a l'adjudicatària per la prestació dels serveis s'estableix en la quantitat de [•] ([•] euros), (IVA no inclòs), més [•] ([•] euros), corresponent a l'Impost sobre el Valor Afegit.

2.2.- En els preus contractuals referits a l'anterior apartat s'entendran incloses totes les quanties necessàries per a la realització dels treballs corresponents i comprèn la totalitat dels treballs contemplats durant el termini d'execució previst i es consideren inclosos els costos, riscos, beneficis i impostos, llevat de l'IVA, que s'indica com a partida independent.

2.3.- Seran també a càrrec del contractista, si s’escau, les depeses de l'anunci o anuncis de la licitació i les derivades de la formalització d'aquest contracte. En cas d’incompliment del contractista del pagament d'aquesta obligació, BIT Habitat podrà deduir de qualsevol pagament que hagi de fer el contractista, aquest import. 

2.4.- El preu del contracte no serà objecte de revisió. 


3.- FACTURACIÓ I FORMA DE PAGAMENT

L’empresa contractista ha de presentar a BIT Habitat la factura corresponent a les prestacions executades en el període mensual. 

La factura serà revisada i conformada en el termini màxim de deu (10) dies. En cas de disconformitat, la factura serà retornada a l’empresa contractista, atorgant-li un termini màxim de deu (10) dies a comptar des de l'endemà al de la recepció per efectuar observacions o presentar nova factura amb les rectificacions escaients.

El pagament efectiu de les prestacions executades es realitzarà en un termini màxim de 30 dies naturals a comptar des de la data de l’aprovació de la factura per part de l’entitat contractant. 


4.- TERMINI D’EXECUCIÓ DEL CONTRACTE

4.1.- El termini de execució del present Contracte s’iniciarà el dia següent a la seva formalització i tindrà una durada fins el 31 de desembre de 2022.

4.2.- El lloc de realització de les prestacions serà l’establert a l’apartat D del Quadre de Característiques del Plec de Clàusules Particulars que regeix el contracte.


5.- GARANTIA DEFINITIVA

L’adjudicatària ha constituït una fiança per un import corresponent al cinc per cent (5%) de l’import del contracte, a favor de BIT HABITAT, la qual podrà executar en part o en la seva totalitat i respondrà al total de les  obligacions contractuals a càrrec de l’adjudicatària, inclosos, fins on arribi, els danys i perjudicis, despeses judicials i despeses derivades de l’incompliment.

6.- OBLIGACIONS LABORALS I FISCALS

6.1.- Caldrà que en tot moment, el contractista estigui al corrent de les obligacions que com a empresa li corresponguin en matèria fiscal, laboral, de Seguretat Social, sindical i de Seguretat i Salut, i serà estrictament i rigorosament responsable, amb caràcter exclusiu i sense cap càrrec per compte de BIT HABITAT, de l’incompliment de qualsevol d’aquestes obligacions.

6.2.- D’acord amb la Llei 54/2003, de 12 de desembre, de reforma del marc normatiu de la prevenció de Riscos Laborals i pel Reial Decret 171/2004, de 30 de gener, que desenvolupa l’article 24 de la Llei 31/1995, de 8 de novembre, de prevenció de Riscos Laborals, l’adjudicatària està obligada al compliment de la normativa vigent en matèria de prevenció de riscos laborals. En particular, l’adjudicatària donarà compliment allò previst en el Plec de Clàusules Particulars en relació a aquesta matèria.

6.3.- L’adjudicatària es compromet a exercir de manera real, efectiva i continuada el poder de direcció inherent a la mateixa en la seva condició d'ocupador en relació amb la seva plantilla, assumint en exclusiva respecte del personal assignat a l'execució del Contracte tot el relacionat amb la negociació i pagament de retribucions salarials, afiliacions i cotitzacions a la seguretat social i pagament de prestacions, permisos, llicències, vacances, substitucions, prevenció de riscos laborals, règim disciplinari, relacions sindicals, i tots els altres drets i obligacions que es derivin dels contractes de treballs propis.

6.4.- La relació entre les parts té caràcter exclusivament mercantil, i no hi ha vincle laboral entre BIT HABITAT i el personal del prestador del servei encara que hagi de realitzar tasques en les instal·lacions de BIT HABITAT. Per tant, emparat en l'existència d'aquest contracte o del seu compliment, el personal del prestador del servei no podrà ser considerat ni de fet ni de dret empleat de BIT HABITAT, atès que dependrà únicament de la direcció de l'esmentada empresa a tots els efectes, inclosos, per tant, els aspectes laborals i de Seguretat Social.

[bookmark: _GoBack]Serà el prestador del servei qui assumeixi la direcció i organització dels treballs, imparteixi, si escau, ordres i instruccions de treball als seus treballadors, i assumeixi les obligacions retributives i de cotització pròpies de l'empresària.

7.- COMPROMÍS MEDIAMBIENTAL I BONES PRÀCTIQUES

El contractista garanteix a BIT HABITAT un alt nivell de conducta mediambiental en l'execució de les prestacions objecte d'aquest Contracte, sent el prestador del servei plenament responsable del compliment de tota la normativa mediambiental que li sigui aplicable amb caràcter exclusiu i amb tota indemnitat de BIT HABITAT i es compromet a realitzar les accions necessàries per maximitzar l'eficiència energètica i la minimització de l'impacte ambiental, d'acord amb la documentació adjunta al present Contracte i la normativa vigent en cada moment.

8.- RESPONSABILITAT EN L’EXECUCIÓ DEL CONTRACTE

8.1.- Amb subjecció al que es disposa en aquest contracte, cada part ha de respondre per l'incompliment, total o parcial, de qualsevol de les seves obligacions derivades del present contracte, i haurà d'indemnitzar a l'altra per qualssevol danys i perjudicis efectius causats per l'incompliment.

La responsabilitat i obligació d'indemnització aquí establertes s'entenen sense perjudici de la facultat de resolució del contracte i de les penalitzacions previstes en la següent clàusula.

En particular, el contractista serà responsable de qualsevol pèrdua, deteriorament o pèrdua de valor dels equips propietat BIT HABITAT necessaris per a l'execució del contracte, així com de qualsevol dany o perjudici, directe o indirecte, ocasionat a tercers o les pròpies instal·lacions i béns de BIT HABITAT, que pugui produir-se en fase d'execució del contracte i fins a la seva recepció per part de BIT HABITAT. 

Serà així mateix responsable de la qualitat dels serveis executats, així com de les conseqüències que es dedueixin per a BIT HABITAT o per a tercers per les omissions, errors o mètodes inadequats en l'execució del Contracte.

8.2.- De la mateixa manera hauran de ser assumides pel prestador del servei les responsabilitats, que puguin derivar-se per danys de caràcter ambiental, d'acord amb el que disposa la Llei 26/2007, de 23 d'octubre, de responsabilitat mediambiental i la Llei 11/2014, de 3 de juliol, per la qual es modifica la Llei 26/2007, de 23 d'octubre, de responsabilitat mediambiental.

8.3.- Serà a càrrec del contractista l'import de les sancions que fossin imposades a BIT HABITAT com a conseqüència de l'incompliment o inobservança, per part del prestador del servei, de les condicions establertes en la documentació que revesteix caràcter contractual, en les llicències, autoritzacions o permisos, així com per l'incompliment o inobservança de la normativa municipal, autonòmica o estatal aplicable.

8.4.- La valoració d'aquests danys i perjudicis la comunicarà cada part a l'altra, segons que correspongui, qui tindrà un termini de trenta (30) dies naturals per fer un descàrrec de responsabilitat. Altrament, es considerarà acceptada la valoració per la part a qui es reclama, i la part reclamant li emetrà la corresponent factura.


9.- RÈGIM DE PENALITZACIONS

9.1. L’incompliment o compliment defectuós de les obligacions contractuals, donarà lloc a la imposició de les penalitzacions establertes a la clàusula 23 del plec de clàusules particulars 

9.2. Les penalitzacions previstes en el present apartat tenen caràcter acumulatiu i no substitutiu.

A l'efecte del que preveu l'article 1153 del Codi Civil, el contractista penalitzat, a més de satisfer la penalització en els termes que preveu el paràgraf següent, haurà de complir les obligacions l'incompliment o retard en l’execució de les quals es penalitza.

Les penalitzacions es detrauran de les quantitats pendents de pagament. 

L'aplicació i el pagament de les penalitzacions no exclouen la indemnització a què BIT HABITAT pugui tenir dret per danys i perjudicis ocasionats amb motiu de l'incompliment imputable al prestador del servei.


10.- RESOLUCIÓ DEL CONTRACTE

10.1.- El present contracte podrà ser resolt per qualsevol de les causes establertes a la clàusula 24 del plec de clàusules particulars.

10.2.- Conseqüències de la resolució:

La resolució contractual, amb independència de la causa que l'hagi originat, s'entendrà sense perjudici dels drets adquirits, les responsabilitats contretes per falta de pagament, l'obligació d'indemnització per danys i perjudicis, o d'aquells altres drets i obligacions originades i que siguin exigibles, bé en el moment de la resolució, bé que continuïn sent-ho després d'aquesta, segons el que estableix el present contracte.

Així mateix, la resolució o terminació del contracte no afectarà les obligacions establertes per a les parts que, de conformitat amb la seva naturalesa o els termes d'aquest contracte, hagin de sobreviure a la seva finalització, especialment l'obligació de confidencialitat.

A la finalització del contracte, el contractista tornarà a BIT HABITAT tota la documentació i materials que li hagin estat lliurats per BIT HABITAT i que aquell tingués en el seu poder, havent de complir en tot cas el deure de confidencialitat i secret al qual refereix la clàusula de confidencialitat.

La terminació del contracte per qualsevol causa diferent del transcurs del termini pactat o del mutu acord, només donarà lloc a la compensació a favor del contractista dels danys i perjudicis que li hagin estat causats mitjançant aquesta terminació quan la mateixa hagi estat conseqüència de l'incompliment per part de BIT HABITAT de les obligacions que li incumbeixen en virtut d'aquest Contracte.

11.- SUBCONTRACTACIÓ I CESSIÓ DEL CONTRACTE

11.1.- La cessió del contracte es podrà dur a terme sempre i quan es compleixin els requisits establerts a l’article 214.2 de la LCSP.

11.2.- El contracte podrà ser objecte de subcontractació, sempre i quan l’Adjudicatària ho comuniqui amb la suficient antelació a BIT HABITAT, i aquesta presti la seva conformitat a les empreses i prestacions objecte de subcontractació. En aquest cas, l’Adjudicatària es responsabilitza de lliurar tota aquella documentació del subcontractista que resulti exigible per la correcta execució del contracte, especialment la relativa a la prevenció de riscos esmentada en aquest contracte.

	12.- RECEPCIÓ DELS PRESTACIONS 

12.1.- L’execució del contracte es realitzarà sota el risc i ventura del contractista.

12.2.- L’adjudicatària garanteix a BIT HABITAT que els serveis realitzats per donar compliment a l'objecte del present contracte són conformes a les especificacions pactades per les parts.
 
12.3.- Un cop realitzada la prestació descrita en el present contracte, comprovada la seva adequació als requeriments tècnics i a l'oferta presentada per l’adjudicatària, i, en el seu cas, lliurada la documentació corresponent s'aixecarà la corresponent acta de recepció dels treballs.

En el cas que en el moment d'aixecar l'acta de recepció sorgissin incidències en relació als treballs realitzats, no s'entendrà recepcionada, sinó que s'atorgarà un termini màxim de deu (10) dies naturals al prestador del servei perquè procedeixi a esmenar les deficiències detectades.

Transcorregut el termini indicat al paràgraf anterior, es duran a terme les oportunes actuacions dirigides a comprovar la conformitat dels treballs i consegüent recepció.

12.4.- L'acta de recepció dels treballs haurà de ser emesa per part de BIT HABITAT en el termini de 15 dies hàbils a comptar de la data de lliurament de la documentació corresponent, així com qualsevol altra documentació que es pogués requerir per part de BIT HABITAT.

Transcorreguts els citats terminis sense que BIT HABITAT hagi procedit a emetre la corresponent acta de recepció dels treballs o serveis executats, aquests es consideraran rebuts.

13.- CONFIDENCIALITAT I COMPLIMENT DE LA LLEI ORGÀNICA DE PROTECCIÓ DE DADES

El contractista declara conèixer i s’obliga al compliment d’allò previst a la clàusula 27 i 28 del Plec de Clàusules Particulars en matèria de protecció de dades de caràcter personal.

Així mateix,  l’empresa contractista estarà obligada a respectar el caràcter confidencial de tota aquella informació a la que tingui accés en els termes establerts a la clàusula 29 el Plec de Clàusules Particulars

	14.- ORGANITZACIÓ. PERSONES INTERLOCUTORES DE LES PARTS CONTRACTANTS

14.1.- Per al compliment de les obligacions que deriven del present contracte, el contractista designa un interlocutor  amb la capacitat, coneixements i experiència suficients als efectes de supervisar, coordinar i vetllar per la correcta prestació a executar, i exercir les tasques d’interlocució amb BIT HABITAT per al seguiment de l’execució del contracte. 

Per la seva part, BIT HABITAT designa una persona responsable per al seguiment de l’execució dels treballs, amb atribucions suficients per definir i analitzar el detall dels treballs a realitzar, així com coordinar-los, i validar el resultat final de la prestació executada. 

Les persones designades en nom de BIT HABITAT i del contractista són les següents: 

Per la contractista: Sr. [●]
Pel BIT HABITAT Sr./Sra. [●]

BIT HABITAT podrà sol·licitar en qualsevol moment la substitució de l’interlocutor designat pel contractista, sempre que hi hagi una causa justificada. En aquest cas, l’adjudicatària proposarà un substitut amb un perfil adequat en un termini d’un dia hàbil des de la notificació de la sol·licitud de substitució. 

14.2.- L’adjudicatària del servei garantirà en l’àmbit de les seves possibilitats, l’assignació als treballs objecte del present contracte a una plantilla estable i amb una baixa rotació de personal, exceptuant els casos en que per motius, justificats, a petició de BIT HABITAT o del propi adjudicatària, es consideri necessària la substitució de determinades persones. 

14.3.- BIT HABITAT tindrà la facultat d’inspeccionar i de ser informada del procés d’execució dels serveis objecte del contracte, podent sol·licitar la documentació relativa a la preparació, gestió i control dels mateixos, a fi i efecte de verificar les característiques tècniques de la prestació realitzada. Així mateix, podrà dur a terme els sistemes de control de qualitat que consideri oportuns i dictar les directius que consideri necessàries per a l’estricte compliment del present contracte. 

15.- MODIFICACIÓ CONTRACTUAL
El present contracte podrà ser modificat d’acord amb allò previst a la Clàusula 26 del Plec de  Clàusules Particulars que regeix el contracte.

	16.- RÈGIM JURÍDIC

El Contracte queda subjecte a la legislació civil, mercantil i processal espanyola, sense perjudici de què li siguin d’aplicació les normes contingudes a la Subsecció 4ª, de la Secció 3ª, del Títol I del Llibre II, de la LCSP, relatives a les modificacions contractuals.

El contractista quedarà obligat a respectar la normativa vigent en matèria de protecció de dades i, particularment, el Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i a la Llei Orgànica 3/2018, de 5 de desembre, de Protecció de Dades Personals i garantia dels drets digitals i aquella normativa que la desenvolupi, quedant el contractista sotmès a dita normativa.

17.- JURISDICCIÓ

L’ordre jurisdiccional civil serà competent per a resoldre les controvèrsies entre les parts en relació als efectes, compliment i extinció del contracte objecte d’aquesta licitació, d’acord amb allò previst a l’article 27 de la Llei 9/2017 de Contractes del Sector Públic. Les parts, cas d’exercitar accions judicials, se sotmeten expressament a la jurisdicció i competència dels Jutjats i Tribunals de la ciutat de Barcelona, amb renúncia a qualsevol altre fur que pogués correspondre’ls.

I, perquè així consti, es signa per duplicat el present document, en el lloc i data de l’encapçalament.


BIT HABITAT				CONTRACTISTA 		  




Sra.- Yolanda Lacasa Puigmal





Sr.- Xavier Paton Morales	

